Тарбағатайда екі мектеп салынады
DATE: 05:32, 14 Тамыз 2021 | GMT +5
TITLE: Тарбағатайда екі мектеп салынады
URL: https://kaz.inform.kz/news/tarbagatayda-eki-mektep-salynady_a3823865/
META: DATE: 05:32, 14 Тамыз 2021 | GMT +5
TOTAL WORDS: 227
AUTHOR(S):
TEXT: Бұл туралы аудан әкімі Асхат Смайлов мәлім етті. Жаңа мектептің құрлыс жұмыстары 2023 жылы басталады деп жоспарланып отыр. Ақсуат ауылында 300 орындық мектеплицей салынады. Бұл мақсатта облыстық бюджеттен 12, 5 млн теңге бөлініп жобасмета құжаттамасы әзірленіп жатыр. «Ақсуат ауылында 300 орындық мектеплицей салуға облыстық бюджеттен 12, 5 млн теңге бөлініп, ЖСҚ әзірленіп жатыр. Құрылыс жұмыстары 2023 жылы басталады. Сонымен қатар, Шеңгелді ауылында да 80 орындық мектеп салуға салалық қорытынды беріліп, экономикалық қортынды алуға жолданды», - дейді Асхат Смайлов. Оның айтуынша, биыл ауданда «Ауыл - ел бесігі» бағдарламасы аясында 3 мектеп, 1 балабақшаға күрделі жөндеу жұмысы жүргізіліп жатыр. «Білім беру ұйымдарын күрделі жөндеу, олардың материалдық-техникалық базасын жақсарту мәселелері шешілуде. Жергілікті, облыстық және республикалық бюджеттерден қажетті жағдайларды жасау мақсатында қаражат бөлінуде. Атап айтсақ 2021 жылы «Ауыл - ел бесігі» бағдарламасы аясында 3 мектеп, 1 балабақшанын күрделі және ағымдағы жөндеу жұмыстарына 692, 2 млн теңге қаржы қаралып жұмыстар жүргізілуде», - аудан әкімі. Айта кетейік, ауданға қарасты мектептерде оқушылардың білім алу барынша қамтамасыз етілді. «Ауданда жалпы білім беретін 35 орта, 4 негізгі орта, 9 бастауыш мектептерінде 8 792 оқушының білім алуы қамтамасыз етілді. Бұның сыртында қосымша білім беру ұйымдары: 2 саз мектебі, 2 өнер мектебі, 1 қосымша білім беру орталығы жұмыс істейді. Балаларды мектепке дейінгі тәрбиемен қамту және оқыту бойынша 28 балабақша мен 39 шағын орталық жұмыс істейді. 3-6 жастағы тіркелген 2 571 бала 100 пайыз қамтылды», - дейді аудан әкімі
